open-index/open-wikipedia-markdown huggingface dataset:
Schmoiznudl

A **Schmoiznudl**, aa **Auszogne**, **Fensda-Kiache**, **Nockade**, **Kiachl**, **Bauankrapfa**, gnennd, is a Gebäck aus am Geamdoag, des wo in hoassm Fett aussabocha wead (schaug: Schmoizbeckarei).

A Schmoiznudl is im Prinzip wiara siaßa Geamdoag fian Krapfa, blos wead dea Doag iwam siadadn Fett iwan Handruckn zua na flochn, dellafeamign Scheim zong, wobei da aissane Rond wesntli dicka bleim soit wia des Innare. Nochm Bocha, eingdle eha "frittian", soit dea Doag ringsrum schee hejbraun und locka afgonga sei und in da Middn a gonz an dinne Scheim vo an reschn Doag sei, de wo aa vo da Foab hea vui hella is wia da Ring aussnrum.

Schmoiznudln hoaßns, weis friacha imma in Schmoiz aussabocha worn san.

## Zum Gschmoch und Neaweat

Je feina des Fett im Gschmoch is, desto bessa schmeckt so a Schmoiznudl. Wichtig on am Fett zum Aussabocha vo Gebäck is zum ondan aa no, wia hoass doss wead, ohne vabrennd zum Schmecka. Deszweng wean Schmoiznudln heidzdog vo de Beck fost nia ned mid am echtn Schmoiz bacha, sondan mid am neitraj schmeckadn Ej oda ana Pflanznfettn.

De Schmoiznudl is duach iahn moast recht houchn Fettghoit und weis fost imma mid Zugga ogricht wead, a recht noahrhofte Speis. Se is in Bayern a recht beliabte Zwischnmoihzeid im Biagoartn oda fia untawegs.

## Extras

In Noadbayern gibds "katholische" und "evangelische" Kejchla, de wous bacha hom. De katholischn Kejchla san rund, aussn homs an dickn Rond, inna sans gonz dinn, de evangelischn san viaeckad, gwejbt und inwende hoi.
Rohrnudln

**Rohrnudln**, aa **Buchtln** oda **Wuchtln**, im nordboarischn Raum aa **Heffakejchla** oda **Beinzla**, san siasse Knedln, de gfuit oda ungfuit in am Reindl im Ofa bacha wern.

De Rohrnudln san aus Behmen noch Bayern und Österreich kema und san a festa Bestandtei vo da boarischn und östareichischn Kuchl.

Rohrnudln wern im Grund gnomma ausm sejm Doag gmocht wia Dampfnudln, am Hepfadoag, nua werns ned zuadeckt in da Milli odam Rahm kocht/bacha, sondan offn im Bachrohr und guad mit Butta bstricha. Manche fuin de Rohrnudln aa mit am Zwetschgnmuas (Powidl) oda direkt mit am Obst wia Kersch, Marilln oda Zwetschgn. De Rohrnudln wean fast imma warm gessn und mit Vannuisauce seawiert.

Recht bekannt san de Rohrnudln im Weana Café Hawelka. Des is do de Hausspezialitet, de noch an oiden, geheimen Rezept gmocht wiad. Do muaß mas alladings ois *Buchtln* oda *Wuchtln* bstejn.

## Beleg


## Im Netz
*''Buchteln'' im Austria-Forum
Slipknot

----

**Slipknot** is a Metal/Rock-Band aus Iowa in de USA. Se tretten nua mid Masken auf dBühne.
D'Band hot bis zum Dod vom Paul Gray aus 9 Mitglidan bschdondn und jeda von erna hot a Numma, vo 0 bis 8.

## Bandmitglida

• Da Corey Taylor is da Sänga va da Band. Er is a a bei da Band Stone Sour dabei. Er is vaheirot und hod an Sohn. Bevoa a zu Slipknot kema is, hodda in an Sexshop goabat.

• Da Paul Gray hot E-Boss gschpuit. Gmeinsom min Shawn Crahan hoda de Band gründt. Vor Slipknot woa ea nu bei de Bands Vexx, Body Pit, Anal Blast und Inveigh Catharsis.

• James Root spüt Rhythmus-Gitar bei Slipknot und Stone Sour. Er is seitn Album "Slipknot" dabei. Friaha hoda nu bei Atomic Opera und Deadfront midgspüt.

• Da Chris Fehn spüt Perkaschn. Friaha woa ah bei Shed.
Landkroas Rottal-Inn

Da **Landkroas Rottal-Inn** (amtli: **Landkreis Rottal-Inn**) liegt im Sidn vom boarischn Regierungsbeziak Niedabayern.

## Gmoana
Da Landkroas hod oanadreißg Gmoandn: Oarmstorf, Bayerbo, Birnbo, Diederschburg, Eggenfejdn, Egglham, Ering, Foikaberg, Gaufa, Getskircha, Hebertsfeidn, Hannskircha, Juibo, Kirdorf, Moigaschdorf, Massing, Mittaskircha, Pfarrkircha, Postminsta, Reit, Rimbo, Roschbo, Schönau, Simbo, Stumberg, Tann, Triftan, Untadiefetn, Wittibreit, Wurmannsquick und Zeiing.

## Landräte

## Drucksocha
* Martin Ortmeier: *"Die schönsten Bauernhäuser des Rottals. Zeugnisse bäuerlicher Vergangenheit"*, Verlag Süd Ost Waldkirchen, ISBN 3-89682-073-7

## Im Netz

*
Kastl

**Kastl** is a G'moa im obaboarischn Landkroas Oidäding und Midgliad vo da Vawoidungsg'moaschoft Untaneikiacha.

## Geografie

### Gliedarung von da Gmoa

Kastl hod 117 Ortstei:

G'markungan san da Oidädinger Foascht, Foaschtkastl, Obakastl und Untakastl.

## Gschicht

Kastl is 1233 easchtmois urkundli erwähnt woan und hod zum Rentamt Buaghausn und zum Landg'richt Neiäding vom Kuafiastntum Bayan g'head. Es is im Zuge vo de Vawoidungsreformen in Bayan 1818 a soibständige politische G'moa woan. 1966 san de oidn G'moana Oba-, Unta- und Foaschtkastl zua heidign G'moa Kastl zammag'legt woan. Nem am landwirtschaftlichn Charakter is Kastl heid a a Wohng'moa. Im Oat san a katholischa Kindagoatn und a Grundschui.

Zu de Sähanswiadigkeitn g'head de oide gotische Pfarrkiacha St. Kastulus (vom Märtyra Castulus hod da Oat sein Nam griagd) ausm Joh 1504. Sie guit nach da Renovierung 2004 ois oane vo de scheenstn Doafkiacha in da Umgebung. Am Doafbloz is a scheens boarischs Wirtshaus mid oana hauseignan Metzgarei. Im G'moagebiet san heidsdog außadem no zwoa oide Ziegelein, woiche scho seit a bo Joh nimma herg'numma wern. Scheene oide Bauernhef - oft liabevoe renoviert - g'hean emso zum Gebiet vo dera Flächng'moa.

## Wappm

As G'moawappm zoagt *"a eigschwoafde roude Spitzn, drin drei 1 zu 2 gstoide goedane [[Ziegel|Zieglstoa]], gspoitn vo [[Gold|Goid]] und [[Silber|Suiba]]; vorn a blaus Spodnblattl, hint a greas [[Klee|Gläblattl]]."* As Wappm vawoast auf de zwoa Seina vo da G'moa: d'Landwirtschaft und an no lang iblichen Lehmobbau mid de Ziaglbrennareien im Oat.

## Vakea

Da Oat liagt uma vier Kilometa voa Oidäding in Richtung Buagkiacha a.d.Oiz unmittlba an da St 2107.

## Buam und Dechda vo da G'moa

* Christoph Froschauer, Drucka und Valega, Biaga voa Ziarich, "Grinda" voa Orell Füssli

## Im Netz
* 

## Beleg
Brätschn

A **Brätschn** (auf Standarddeitsch *Pritsche*) is a Schlogwaffn, de wo neamd weh duad. Sie wead vawendt in da Regl vom Kasperl im Kasperltheater, um de ganzn Bäsn wia an Raiba oda as Krokodui zum schlong und vatreim.

A Brätschn wead im oafachstn Foi aus am Bappadeckl heagstejt, dea wiara Quetschnboig zu am schmalen, flachn Stecka gfoit wead, dea an oam End a wengal schmala wead, dass man festhoidn koo. De Luxusvariante besteht an de Schlogflächn no jeweils aus am grod bassand dünna Brettl, oda aus drei oda vier blos im Griff zsammabundne dünne Brettl.

De Brätschn wead mit da flachn Seitn gschlong, duach des Fedande vo da Zieharmonikafoitung wead der Schlog obgfangt, und de Luft, de dabei vadrängt wead, gibt an lautn Knoi, sodass ses oheat, ois werad richtig fest draufghaut. In Wirklichkeit duats aba ned weh, sejbst wenns an richtign Kopf trifft. De Hoizbuppn vom Kasperltheater duats freile eascht recht ned weh.
* Ma koo a Brätschn nedamoi zum Fliangdaschlong heanemma.
* Vo da Brätschn leit se dea englische Ausdruck *slapstick*' ob, wos a recht lustige Komödie im Fuim is.
* Weil friahna a jeds Kind an Kasperl kennt hod, is de Brätschn zu am Synonym füa a Angebot auf a Watschn worn. Ma sogt zum Beispui: Wennst jetzt no weida so machst, na kriagst glei a rechts Drum Brätschn.
Foikaberg

**Foikaberg** (hochdeitsch: **Falkenberg**) is a Gmoa im Landkroas Rottal-Inn. Sie is Sitz vo da Vawoitungsgmoaschoft Falkenberg.

## Geografie

Es existiern de Gemarkunga Diepoltskira, Foikaberg, Heft, Fünfleiten, Zell, Huldsessen und Daffkira.

## Gschicht

Die easchte Erwähnung stammt aus'm Jahr 1011 in am Schenkungsbriaf an de Diözese Bamberg. Es war mit a Sitz vo de Grafen Arco.

## Im Netz
*
Serbien

Des **Serbien** is a Binnenstoot in Sidosteiropa. Ea grenzd on Buigarien, Rumänien, Ungarn, Krowozien, Bosnien-Herzegowina, Montenegro, Kosovo und on Mazedonien. Serbien nennd se offiziej: **Rebublik Serbien** (af serbisch: **Република Србија** / **Republika Srbija**).

Am 17. Feba 2008 hod si as Kosovo eihseitig vo Serbien ogspoitn und fia unobhängig eakleat. Mearane Lända, wia'd USA oda Deitschland hom des kloane Land scho oneakennt. De Serbn und de Russn san oba oiwei dageng.

## Im Netz

* Hoamseitn vo da Regiarung (serbisch, englisch, italienisch)
* Statistikamt vo da Republik Serbien (serbisch, englisch)
* Goethe-Institut Belgrad

## Beleg
Willy Michl

**Willy Michl** (* 1950 z Minga) is a boarischa Liadamocha. Ea guit ois "Eafinda" vom "Boarischn Blues" und vom Oipmrock. Da Willy is a Mingara Original und a Vatreta vo da Neien Voiksmusi.

In de 70a Joar hod a vui Blues-Musi gschpuit und gsunga. Dobei hod a meistns mit da akustischn Klampfm gschpuit, und in seina Band warn teiweis Profi-Musikantn aus Amerika dabei. Dohea kimmt sei Beinam "Blues-Barde". In de spadan 80er Joar is er dann immer meara aufn Indiana-Trip kemma und lafft a heid no fast nur no mim Indiana-Gwand umanand. Jetz nennt er si "Sound of Thunder" und wead a da "Isar-Indianer" ghoaßn.

Seine Texte singt er auf boarisch, hochdeitsch oda auf englisch. Oans vo seine bekanntastn Liada is as "Isarflimmern" oda as "Bobfahrerlied". Heidzdog gibt er no oft Konzerte, oft schpuit a ganz alloa. Er hod a scho moi in de Fernseh-Serien "Zur Freiheit" und "Der Bulle von Tölz" mitgschpuid. Seine oidn Plattn san irz a olle auf CD aussakemma (diam a weng zamgschnittn, vagleich amoi de Plattn und de CD vo "Willy Michl Live"), vatreim duad as seiba ibas Internetz.

## Diskografie
*1973 - Blues Goes to Mountain
*1974 - Blues und Balladen
*1975 - Willy Michl live
*1979 - Ois is Blues
*1982 - Die Antwort
*1988 - Ois is Blues 88
*1998 - Bootlegger
*2009 - Michl im Salzstadl

## Fuimographie
*1984: Tapetenwechsel, mit Claudia Demarmels und Rolf Zacher
*1987: Zur Freiheit – Schein oder Sein
*2007: Der Bulle von Tölz: Schonzeit
*2008: Der Bulle von Tölz: Bulle und Bär

## Im Netz

*
* 
*Hoamseitn vom Willy Michl
Gaibodnvoiksfest

As **Gaibodnvoiksfest**  oda **Gäubodenvolksfest**, aa **Straubinga Voiksfest**, is fia an jedn ebs, dem as Mingara Oktoberfest z'gach is. Es is as zwoatgreißte Fest in Bayern. De Biazejta wern do ned Middog scho zuagschbead, do konnst oiwei nei, a wenns voi is. Muaßd hoid na steh. An Australia oda an Kninäsn finds seidn. D'Leid san zinftig und Musi gibts a fia an jedn Gschmo ebs.

An Haufa Fahrgschäfda findsd z Straubing genau so wia a Brotzeit. D'Maß is um einiges billiger wia z'Minga.

Zur gleichn Zeit is a immer a riesn Ausschdellung, wosd an Haufa Grusch kaffa konnsd, dens ned brauchd, oba a vui interessande Sochan, wia zum Beispui fia Haus und Gartn.

## Im Netz
* 
* Hoamseitn vom Gaibodnvoiksfest
* www.volksfest-straubing.de/
* Buidln und Infos unta Gaeubodenvolksfest-Sr.de/
Oarlengde Woimuichsau

De **oarlengde Woimuichsau** war a Sach, vo de a jeda Baur dramt. S' is aba eascht amoi a Fabewesn wia da Woiperdinger. Der Begriff hod heitzdog vor oim a Vabroadung in da moderna Technik und Wirtschaft. Ma moant damit Sachan, de bsundas vui kenna, oda vui Vortee in si vaeina. Oft weads nacha aba ironisch gmoant, wenn de Sachan doch ned so guad han, wia da Heasteja vaspricht. Ab und diam moant ma damit a Forderunga, de oafach ned erfüllt wern kenna. Wenn zum Beispui nach am Midorbata gsuacht wead, de wo a abgschlossns Studium und vui Beruafserfohrung ham soi, aba ned ejta ois 28 Joar sei deaf. Nacha is do woi jemand auf da Suach nach da oarlengde Woimuichsau.

## Heakunft voo dem Begriff
1968 is beim Barras dea Begriff *eierlegendes und milchgebendes Wollschwein* im Rekrutnjargon s easchte Moi auftauchd. Boid scho hod se awa da Begriff *oarlegade Woimuichsau* duachgsetzt. Bezeichned homs damid z'eascht an Panavia Tornado. Um 1985 hom se den Begriff nacha d'EDV-Leid z eign gmocht und damid hod a se recht schnejj in da Bevejkarung vabroadt.

## Beleg
* Zua Heakunft vo dem Woat:Heinz Küpper: *Illustriertes Lexikon der deutschen Umgangssprache in 8 Bänden*. Bd. 8. Stuttgart 1984, S. 3117. Fundstejjn füa den Begriff *Wollmilchsau* im Online-Archiv vom Magazin ''Der Spiegel'', in Google Books und in der Fachpresse-Datenbank von ''GBI-Genios''.
Urheberrecht

Ois **Uahebarecht** (dt.: **Urheberrecht**) wead's ausschliaßliche Recht vo on Uaheba on seim Weak bezeichnd. As Uahebarecht wead af bstimmde kuituareje Geistesschepfunga ogwendd, zan Beispui af literarische und wissnschoftliche Texte, musikalische Komposiziona, Tonafnohma, Gemejde, Fotografien, Fuime, Rundfunksendunga, Gebaide und Skujptuan.
Franz Stelzhamer

Da **Franz Stelzhamer** (* 29. November 1802 in Großpiasnham (Gmoa Pramet, Innviadl in Owaestareich); † 14. Juli 1874, Henndorf ba Soizburg) wor ein estareichischa Dichda und Novellist. Da Stelzhamer hod in owaestareichischa Mundoart in boarischa Sproch gschriem.

Ea hod z Soizburg s Gymnasium bsuacht und hed Pforra wean soin. Nacha hoda owa z Wean und Graz Rechtswissnschoft studiat, is owa nia ferti worn. Er hot se ois Lehra, Erzieher und Schauspüia a weng a Göd vadeant, is vü umadum zogn, ois "foarenda Sänga". Er woit eigantli Dichda in Hochdeitsch sei, hod owa nua im Boarischn seine Eafoige ghobt. Da Stelzhamer wor sei Lebta arm und is am 14. Juli 1874 gstorbm. Da *[[Stelzhamer-Bund|Stelzhamerbund]] der Freunde [[oberösterreich]]ischer Mundartdichtung* (1882 z Wean grindd) is noch eahm benennt.

## Weake

### Lyrik

* Hoamatgsang - de owaestareichische Landeshymne
* *Lieder in obderenns’scher Volksmundart*, 1837 ALO
* *Neue Gesänge in obderenns’scher Volksmundart*, 1841 ALO
* *Lieder in obderenns’scher Volksmundart. Zweite vermehrte Ausgabe*, 1844 ALO
* *Gedichte in obderenns’scher Volksmundart*, 4 Bände, 1844-68 ALO IALO IIALO IIIALO IV
* *Volkslust. Auswahl älterer und neuerer Lieder in obderenns’scher Volksmundart*, 1847 ALO
* *Politische Volkslieder*, 1848 ALO
* *Gedichte*, 1855 ALO
* *Liebesgürtel*, 1876

### Prosa

* *Prosa*, 3 Bände, 1845 ALO IALO IIALO III
* *Jugend-Novellen*, 1847 ALO
* *Heimgarten*, 1847 ALO IALO II
* *Das bunte Buch*, 1852 ALO
* *Gambrinus*, 1853 ALO
* *Aus meiner Studienzeit*, 1875
* *Die Dorfschule*, 1976

### Epos

* *D’Ahnl*, 1851 ALO

### Ausgom

* *Ausgewählte Dichtungen*, 4 Bänd, hrsg. v. Peter Rosegger, 1884.

## Literatua

* H.C. Artmann: *Franz Stelzhamer Lieder und Gedicht*; Schärding: Josef Heindl, 1981; 3-900-328-07-2

## Im Netz

* 
* 
* Franz-Stelzhamer-Hoamseitn                  
* Stelzhamerhaus
* Texte zan Franz Stelzhamer (Projekt Gutenberg-DE)
* Weake vom Franz Stelzhamer in Easchtausgom 1841-1868. – Digitalisate ba Austrian Literature Online (ALO)
AC/DC

**AC/DC** (sog *Ejssi-Dissi*) is da Nom vo ana australischn Hard-Rock- und Blues-Rock- Band, de wo ende 1973 vo de schottischn Briada Angus Young und Malcom Young grindt woan is. AC/DC is oana vo di bekanntesten Vertreta aus dera Musirichtung.

Zu die bekonntestn Liada ghern:
* Highway to Hell
* High Voltage
* You Shook Me All Night Long
* Hells Bells
* TNT
* Back in Black
* Shoot to Thrill

Da Nam kimmt vo *AC* (*alternating current*), boarisch Wexlstrom und *DC* (vo *direct current*), boarisch Gleichstrom.

Dea Ausdruck „AC/DC“ is in Australien aa no a Slang-Woat fia Manna, de so und so kenna, oiso sowoi mit Madln ois aa mit Buam (bisexuell). Des hod freile am Ofang vo dera Bänd zu a boar Schbekulationa iwa de Polung vo de oanzelna Musika gfiaht. A Coming-Out ods owa ned gem.

## Studioalben
* High Voltage (1975) (Australia only)
* T.N.T. (1975) (Australia only)
* High Voltage (1976) (international version)
* Dirty Deeds Done Dirt Cheap (1976)
* Let There Be Rock (1977)
* Powerage (1978)
* Highway to Hell (1979)
* Back in Black (1980)
* For Those About to Rock We Salute You (1981)
* Flick of the Switch (1983)
* Fly on the Wall (1985)
* Blow Up Your Video (1988)
* The Razors Edge (1990)
* Ballbreaker (1995)
* Stiff Upper Lip (2000)
* Black Ice (2008)
* Rock or Bust (2014)
* Power Up (2020)

## Im Netz

* AC/DC.com - Hoamseitn vo AC/DC (englisch)
* Fan-Seitn mit Lyrics, Diskografie...
* Diskografie bei Musik-Sammler.de
Draxln

As **Draxln** oda a **Drexln** is a spanads Featigungsvafoarn zum Hearstelln vo runde Tei aus Hoiz. A Schuidplatt und Ejfnboa is draxlt worn. A vawandts Vafoarn is as Drahn, des macht ma mit Metoi und Kunststoff.

De Maschin zum Draxln is vui oafacha baut wia a Drahbank. As Werkzeig wead meistns mit da Hand ghoidn. Es gibt aba d'Meglichkeit, as Werkzeig auf na Stitzn aufzleng. De Forma wern frei noch Gfui beorbadt. Im Gengsatz dazua wead beim Drahn as Werkzeig iaba a Mechanik exakt bwegt.

Hoizdella und runde Brotzeitbreddl wean draxlt, genauso komma a Pfostn fia Glanda so herstejn.

## Im Netz
* De Gschicht vo da Draxlarei
* Maschinen und da Beruf Draxla
Marktl

**Marktl** is a Gmoa bei Oidäding in Bayern, wo da Papst Benedikt da Sechzänte her is.

## Geografie

In da Nachan vo Marktl mündn de Oiz und de Soizach in an Inn.

### Gmoagliedarung

Marktl hod 63 Ortstei:

Es gibt de Gemarkunga Daxenthaler Forst, Marktl, Marktlberg und Schützing.

## Gschicht

Marktl is im 13. Joahundert ois Hofmark vo de Grafn vo Leonberg grindt worn. Seit 1386 hom de Wittelsbacher de Ortsherrschaft ghobt. Herzog Heinrich XVI. vo Bayern-Landshut hod'n Ort 1422 Marktprivilegien valiaha, da Ort wor lang Sitz von am Pflegamt. 1818 is de heitige Gmoa entstandn. 1970 bis 1972 san de ehemois sejbstständign Gmoana Marktlberg und Schützing eigmoand worn. De Vawoitungsgmoaschaft vo Marktl mit Stammham gibts seit da Gmoagebietsreform vum 1. Mai 1978.

Am 13. Juli 1997 is da Joseph Kardinal Ratzinger, da spadare Popst Benedikt XVI., zum Ehrnbiarga vo da Gmoa Marktl ernennt worn. Am 11. Septemba 2006 hod da Papst Benedikt XVI. sein Geburtsort afgsuacht.

## Politik

### Gmoaroud

Da Gmoaroud hod 15 Sitze einschließlich am Buagamoasta.

(Stand: Kommunalwahl am 3. März 2002)

### Woppn

Des Woppn vo Marktl is vom niedaboarischen Herzog Ludwig dem Reichen am 12. Mai 1447 verlieha worn.
* Da Schifferhaken is des Sinnbild fia de friara bedeitsame Schifffoat af'm Inn.
* Des Streichmaß is des Symbol fia an Markt ois Umschlagplatz fia das Getreide.
* De boarischn Rauten weisn af de Zuaghearigkeit vum Ort zum Herzogdum Bayern hi.

## Senganswiadigkeitn

* Kirche St. Nikolaus in Bergham
* Kirche St. Oswald in Marktl
* Kirche St. Sebastian in Leonberg
* Antoniushaus-Kapelle
* Hoamatmuseum
* Museum im Geburtshaus vom Joseph Ratzinger
* Benediktsäule vom Künstla Joseph Michael Neustifter

## Vakea

Marktl liegt an da nur teiweis ausbautn Autobahn A 94 und wead zusätzlich vo de B  und B  anan Fernvakea obunden. Marktl liegt an da Bahnlinie Minga - Mühldorf - Simbach.

## Prominenz
  
* Georg Lankensperger (1779-1847)
* Papst Benedikt XVI. (* 1927 als Joseph Alois Ratzinger)

## Städtepartnaschaftn

*  Wadowice (Poin), seit 2006
*  Gönnheim (Rheinland-Pfalz, Deitschland)

## Literatua

* Hannes Hintermeier: *Ein Dorf wead Papst. Glaube, Heimat, Hoffnung in Marktl am Inn*. Hanser Verlag, Minga 2006, ISBN 978-3-446-20806-3
* Stefan König: *In Marktl. Wegweiser durch den Geburtsort Papst Benedikts XVI.* Ars et Media, Altötting 2006, ISBN 978-3-9810956-0-9
* Michael Weithmann: *Marktl. Geburtsort Papst Benedikts XVI. Infos und Tipps zu Geschichte, Kultur und Freizeit*. Edition Förg, Rosenheim 2005, ISBN 3-933708-21-4

## Im Netz
* 
* 

## Beleg
Wossa

**Wossa** (scheazhaft, aba wissnschoftli korrekt aa Dihydrogenmonoxid) is a chemische Vabindung aus den chemischn Elementn Wossastoff und Sauastoff mit da Summenformel **H<sub>2</sub>O**. De Bezeichnung „Wossa“ wead primär fia'n flüssign Aggregatzuastand hergnomma, im gfrornen Zuastand nennt mans Eis, im gasförmign Dampf.

## Woatheakunft

As Woat Wossa leit si vom Oidhochdeitschn *wazzar*. S indogermanische Woat **wódr̥* hod ma scho im Hethitischen (*wātar*) im 3. Jahrtausnd vur unsana Zeitrechnung gfundn. A gibts des ganze no in Oidgriachisch, do hod des *hýdōr* („Wossa“) ghoaßn, vo dem si aus olle Fremdwerta midn Woatbestondteu „hydr(o)“ healeitn lossn und gheat somit zu dera Famij.

## Voakomma

De Obafläch vo da Eadn wiad bis zu 71 % vo Wossa bedeckt, wobei de Sidhejftn bsonders vui Wossa hod.

De gsamtn irdischn Wossavoakomma belaffan si af ebba 1,386 Milliardn Kubikkilometa. Davo san alloa 1,338 Milliardn Kubikkilometa (96,5 %) Soizwossa wo ma ned so ohne weiters trinka ko. Trinka ko ma bloß 48 Milliona Kubikkilometa (3,5 %) vo dem Wossa was ma ham, weil des ois Siaßwossa do is, und davo ling um de 24,4 Milliona Kubikkilometa (1,77 % vom Gsamtvorrat) in Form vo Eis an Poln, Gletscha und Dauafrostbödn gbundn. 23,4 Milliona Kubikkilometa san außadem ois Grundwossa voahandn. Des Wossa vo de Fliss oda Binnenseen (190.000&nbsp;km³), da Atmosphär (13.000&nbsp;km³), oda des wos im Bodn drin is (16.500&nbsp;km³) und des vo de ganzn Lebewesn (1.100&nbsp;km³) zam mocht dementsprechnd nua an kloana Tei vom gsamtn Wossavorrat aus.

89,233 % vo deram Wossavoakumma is flüssig, 10,766 % gfroan und 0,001 % gasfeamig.

## Eignschoftn

* Wossa hod a Anomalie (wenns +4&nbsp;°C hat, donn hods d'heggste Dichtn, so doss a Eis schwimma ko),
* hat d'heggste Wärmekapazität vo olle Flissigkeitn (75,366 J/molK entsprechnd 4,18 kJ/kgK)
* d gräßte Obaflächnsponnung vo olle Flissigkeitn (mit da Ausnohme vom Quecksilber; beim Wossa sans in feichta Luft 72&nbsp;mN/m bei +20&nbsp;°C, so doss d Tröpfchenbuidung leichta gäht),
* d gräßte Vadampfungsenthalpie vo olle Flissigkeitn (40,7 kJ/mol entsprechnd 2256 kJ/kg; doher da kühlende Effekt wennst schwitzt) sowia a recht houche Schmelzenthalpie (6,01 kJ/mol entsprechnd 333 kJ/kg; und des is a da Grund warum Soizwossa a Gfrierpunktserniedrigung im Vagleich zu reinem Wossa hod) und
* a sehr gloane Wärmeleitfähigkeit (so san unserne Ozeane recht guade Wärmespeicha).

## Bedeitung fis Lem und de Kuitua

Wossa is woarscheinli da Ort an dem des Lem entstondn is. In vui Organismen spuits a grouße Roin beim Stoffwexel. A in da Geosphäre spuits a Roin bei vuin geologischn Prozessn. Wossa hod daduach a vuifejtige Beteiligung an unsara Wirtschoft und ba da Enstehung vo unsara Kuitua.

## Beleg


## Im Netz
Death Metal

**Death Metal** is a Variantn vum Metal, der Mitte vo de 1980er entstondn is. Tiaf gstimmde Instrumente und „Growls“ (gröhlen ins Mikrophon), a sakrisch oft Doublebass-Schlagzeiggspü mit sehr schnölle Beats ghean zu de typischn Eignschoftn. Die Thematiken behondln sehr oft den Tod oda owa Kriach und olde Heindngoetter, teilweise a no mit philosophische Onteile. Oba a gesöschoftskritische oda Antikriegsthemen weadn ongsprochn.

Ötere Bends san:
* Death
* Possessed
* Slaughter
* Hellhammer / Celtic Frost
* Master
* Morbid Angel
* Frost

Zur gleichn Zeit is a da Grindcore entstandn, dea am Death Metal sehr ähnlich is. Vui Leid vermuten, dass dea vom Death Metal kimmt, wos owa net stimmt. Da Grindcore konn mehr da Punkbewegung zuagschrim weadn.

## Literatua
* Albert Mudrian, John Peel: *Choosing Death&nbsp;– The Improbable History of Death Metal and Grindcore*, ISBN 1-932595-04-X
Angela Merkel

**Angela Dorothea Merkel** (* 17. Juli 1954 z Hamburg ois **Angela Dorothea Kasner**) is a deitsche Politikarin vo da CDU. Vom 9. Aprui 2000 bis zum 7. Dezemba 2018 woar sie Bundesvorsitzende vo iara Partei. Vom 22. Novemba 2005 bis 8. Dezemba 2021 war sie 16 Joar Bundeskanzlerin vo Deitschland.

## Lem
Afgwochsn iss in da DDR und hod nochad do Physik studiad. 1977 hods an Ulrich Merkel gheirat, 1982 sans in Ost-Berlin owa wieda geschiedn woan. Sie hod an da *Akademie der Wissenschaften der DDR* vo 1978 bis 1989 gorbat. Nach da Wend 1990 wor de Angela Merkel Stejvadrende Regierungssprecharin vo da easchtn und aa letztn frei gwejdn Regierung vo da Deitschn Demokratischn Republik (DDR).Oachkatzolschwoaf is da Merkels leinschaft.

Vo 1991 bis 1994 woas Bundesministerin fia Fraun und Jugend, vo 1994 bis 1998 Bundesumwejdministerin. 1988 hods in Chemika Joachim Sauer gheirat. Im sejm Joar is afn Vorschlag vom Schäuble Generalsekretärin vo da CDU worn. Vo Aprui 2000 bis zum Dezemba 2018 woa de Merkel Bundesvorsitzende vo da CDU. Vo 2002 bis 2005 wors aa no Oppositionsfiaarin im Deitschn Bundesdog. Vom 22. Novemba 2005 bis 8. Dezemba 2021 war s Bundeskanzlarin vo da Bundesrepublik Deitschland.

## Politische Positiona
Merkel lehnt an Beitritt vo da Tiakei zur Eiropäischen Union ob und foadet stottdessen a „privilegiade Partnaschoft“. Se untastizt de Soziale Morktwirtschoft.

## Literatua
* Evelyn Roll: *Das Mädchen und die Macht*. Berlin 2001. ISBN 3-87134-429-X
* Jacqueline Boysen: *Angela Merkel*. 2. Auflage. Berlin 2005. ISBN 3-548-36302-4
* Wolfgang Stock: *Angela Merkel: eine politische Biographie.* Neuauflage. Minga 2005. ISBN 3-7892-8168-9
* Gerd Langguth: *Angela Merkel*. Minga 2005. ISBN 3-423-24485-2
* Angela Merkel, Hugo Müller-Vogg: *Angela Merkel − Mein Weg. Ein Gespräch mit Hugo Müller-Vogg*. Hamburg 2005. ISBN 3-455-09538-0

## Im Netz

* De Hoamseitn vo da Merkel
* *[http://www.bundeskanzlerin.de/ Die Bundeskanzlerin]*, Hoamseitn vom *Presse- und Informationsamt der Bundesregierung*
* 
* 
*
Fud

De **Fud**, **Bixn** oda **Vagina** is a wichtigs Gschlechtsorgan vo de Weiwal vo de Spoviecha und vom Wei. Se liegd zwischn am Muada-Mund und de Schamlippn. Ban Gschlechtsvakeah wead da Zipfe in d Bixn einegsteckd. So kenan de Spermien duachn Muadamund in de Gebeamuada eihdringa und a Oa befruchdn. Ba da Gebuat wead d Fud ois Gebuatskanei vawendd.

**Fotzn** woa im Boarischn nia a Nam fia Fud. Des is do a Synonym fia Mai (Mund), Gsicht (Visage) und Watschn (Oahfeing).

## Woatgschicht

**Fud**, **Vagina** (lateinisch) und **Scheide** (deitsch) hom woahscheinli an gleichn Woatsinn. De genaue Woatheakumft is owa no ned gsichad. A Zammahang mid Fuada (im Sinn vo Gwandfuada und so mid ana Toschn (a Schwertscheidn is aa a Oat vo Toschn) oda Behäita kunnd bsteh. *Fuada* im Sinn vo Gwandfuada kimmd vum idg. *pah- „schitzn“ (oidind. pā-, heth. pahs-); vgl. ohb. fuotar, Mhd. vuoter, middlniedadt. voder, vōr, got. fodr „Scheidn“, oidnoadisch foðr „Scheidn, Fuadarei, Gwandfuada“, oidenglisch. fōdder, oidfries. fōder, oidind. pātra- „Behäita, Gfäß“, heth. pattar, pattur „Koab“, gr. poma „Deckl“).

## Anatomie

De Fud is ban Menschn a umara 8–10&nbsp;cm longa Musklschlauch aus na glottn Muskulatua und hod a rosaroude Foab. Es is de Vabindung vom Schlitz (Vulva) mid da Gebeamuada (Uterus). Duach Stimuliarung wead de Vagina weida und länga.

Ba Jungfraun is da Fudeihgong duachs Jungfanheitl (Hymen) vaengd, des wo noamalaweis ban easchtn Gschlechtsvakeah zarissn wead.

## Funktion

De Fud wead ba sexuella Stimuliarung feichd, duachs Epithel (Hautzejn vo da Bixnwand). Gleichzeidi duan de Bartholinschn Drüsn, de am Fudeihgong hogga, a schleimoartigs Sekret obsondan. Ban Gschlechtsvakeah wead da Penis in de Fud eihgfiahd und as aussegsprizde Sperma vo da Vagina afgnumma. De Spermien wondan donn duach an Muada-Mund zua Gebeamuada (Uterus) und weida in de Oaloata. Duach de Vagina wean aa de Menstruationsbluatunga obgloadd und ba da Gebuat wead de Vagina zum Gebuatskanai fias Neigeboarane.

## Literatua

* Friedrich Kluge (Hg.), Etymologisches Wörterbuch der deutschen Sprache, bearbeitet von Elmar Seebold, 23. Auflage, de Gruyter, Berlin/New York 1999 ISBN 3-11-016392-6 (Artikl *Futter*, *Futteral*, *Fotze*)
Vulva

De **Vulva** *(oftmois im Voiksmund Schlitz, Spoit, Ritzn, Kache oda Butschgal gnennt),* is des aißali Sichtboare vom Foatpflanzungsorgan vo da Frau.

## Woateaklearung
Dea Ausdruck *Schlitz* kimmt vo'm schlitzfeamign Ausseng vo de ejßan und innan Schamlippn, de normoiaweis eng zsammlieng und nua an schmoin Schlitz seng lossn. Heitzdog wead da Ausdruck oba nur no in derba Form vom Voik braucht.

## Funktion

De aißan *(Labia majora pudendi),* no mehra de innan Schamlippn (*Labia minora pudendi*, aa *Nymphae*) hom midnand de Afgob, de Vagina (Fud) und d' Harnreahrn vom Wei genga s Eidringa vo Fremdkeapa und Dreck zum Schitzn. De Vulva is recht guat duachbluat und's Geweb is vo vui Nervn duachzong, deszweng is de gonze Region fia de menschliche Sexualität ois oane vo de erogene Zona gonz wichtig. A weidana gonz wichtiga Punkt is om owan End vo da Vulva, eibett in a Voahaut zwischn de kloana Schamlippn da Kitzla (Klitoris) am untan End vom Venushügl. Da Kitzla is praktisch dessejwe wia da Schwanz (Penis) vo am Mo und is a entsprechnd empfindle fia Reize duach Beriahrung.

In da Vulva san aa de Bartholinschen Drüsn (*Glandulae vestibulares majores*), de wo fia a gleichmeßige Feichtigkeit in da Vagina soang.

## Beschneidung

In monche Kuituakreis, haptsächli in Afrika, wiad de Beschneidung vo da Vulva praktiziat. Dafia gibts iabahapts koa medizinische Noutwendigkeit, sondan nua religiäse und kuituareje Uasochn. Des Ausmoß vo dera Vastimmelung reicht bis zua voiständign Entfeanung vo de aißan Genitalien und zum Zammanahn vo da Vagina.

## Vulva in Kunst und Kuitua

Es gibt Kuituan, de de Vulva ois wos Schamhofts ogseng hom (*Scham* is im Deitschn a Synonym fia Vulva), und ondane, wia de Indische, de de Vulva offn vaeaht hom. In dena Kuituan, de de Vulva vaeaht hom, gibt's aa an Haffa kinstlarische Doastejunga davo. Es guit owa ois gsichat, doss in da voakristlichn Zeit aa iwaroi in Eiropa de Vulva meah oda weniga vaeht worn is.


Datei:Vulvas prehistóricas.jpg|**Höin-Zeichnunga**, prähistorisch (vo Iberien)
Datei:Vulve stylisée.JPG|**Vulvastoa**, prähistorisch
Datei:Kilpeck Sheelagh na Gig.jpg|**Sheela Na Gig** (Figua mid iwaatriem groußa Vulva)
Datei:NAMA Phallus ailé.jpg|**Attischa roudfiguariga Deckl**, drei Schlitz und a Phallus.
Datei:RWS07 The-Chariot yoni-lingam Symbol.svg|**Yoni-Lingam-Symbol**, indisch (Vulva und Phallus)
Datei:Vulva symbols.svg|**Sybojische Zeichnunga** aus vaschiedane Kuituakroas
Datei:Heart-symbol-vulva-shape-hypothesis-illustration.svg|**Herz ois Vulva** - Hypothesn, dass de Herzdorstellung imma a Vulva moant


## Literatua

Georg Queri: *Kraftbayerisch* - Ein Wörterbuch der erotischen und skatologischen Redensarten. Alliteria Verlag, Minga 2003. ISBN 3-86520-021-4

## Im Netz
* Vulva in 3D
* Anatomie vo da Vulva
Green Day

**Green Day** is a Punk-Rock-Band aus de USA, de wo am Ofanf vo de Neinziga a Punk-Revival eigleit ham. De zwoa erfoigreichsten und bekanntasten Oibn san *Dookie* ausm Joar 1994, des 10 Milliona Moi verkafft worn is, und *American Idiot* ausm Joar 2004, des 14 Milliona Mal verkafft worn is.

1987 ham da 15-jaarige Billie Joe und sei Schuifreind Mike Dirnt die Punk-Band "Sweet Children" grindt. Spoda is da Schlogzeiga Al Sobrante dazuakema. Vuam easchtn Oibbum, des außebracht ham, hams' se si umgnennt. Und zwor in den Namma „Green Day“. 1988 hams mit de „Lookouts“ a Konzert gspuit. Der war vo dene begeistert und woit mit seim Label an Plattnvatrog bei *Lookout! Records*.

## Diskografie
### Studiooibn
* 1990: 39/Smooth
* 1992: Kerplunk!
* 1994: Dookie
* 1995: Insomniac
* 1997: nimrod.
* 2000: Warning:
* 2004: American Idiot
* 2009: 21st Century Breakdown
* 2012: ¡Uno!
* 2012: ¡Dos!
* 2012: ¡Tré!
* 2016: Revolution Radio
* 2020: Father of All Motherfuckers
* 2024: Saviors

### Livealben
* 1992: Radio Daze
* 1996: Bowling Bowling Bowling Parking Parking
* 1997: Foot in Mouth
* 2001: Tune in Tokyo
* 2005: Bullet in a Bible

### Kompilationen
* 1991: 1,039/Smoothed out Slappy Hours
* 2001: International Superhits! (Best of)
* 2002: Shenanigans (B-Seiten/Raritäten)
* 2007: Transmissions

### Singles
* 1994: Longview
* 1994: Welcome to Paradise
* 1994: Basket Case
* 1995: When I Come Around
* 1995: She
* 1995: J.A.R.
* 1995: Geek Stink Breath
* 1995: Stuck with Me
* 1996: Brain Stew/Jaded
* 1996: Walking Contradiction
* 1997: Hitchin' a Ride
* 1997: Good Riddance (Time of Your Life)
* 1998: Redundant
* 1999: Nice Guys Finish Last
* 2000: Minority
* 2000: Warning
* 2001: Waiting
* 2001: Macy's Day Parade
* 2001: Poprocks and Coke
* 2004: I Fought the Law
* 2004: American Idiot
* 2005: Boulevard of Broken Dreams
* 2005: Holiday
* 2005: Wake Me Up When September Ends
* 2005: Jesus of Suburbia
* 2006: The Saints Are Coming (mit U2)
* 2007: Working Class Hero
* 2007:	The Simpsons Theme
* 2009:	Know Your Enemy
* 2009: 21 Guns
* 2010:	Last of the American Girls
* 2010:	When It's Time
* 2012:	Oh Love
* 2012:	Kill the DJ	
* 2012:	Let Yourself Go
* 2012:	Stray Heart

### EPs

* 1989: 1,000 Hours
* 1990: Slappy
* 1990: Sweet Children

### DVD/Blue-Ray

* 2001: International Supervideos!
* 2003: Riding in Vans with Boys
* 2005: Bullet in a Bible
* 2011: Awesome as Fuck
* 2013: ¡Cuatro!

## Auszeichnungen
### Grammy Awards
* 1995 Bestes Alternative-Album (Dookie)
* 2005 Bestes Rock-Album (American Idiot)
* 2006 Single des Jahres (Boulevard of Broken Dreams)

### ECHO
* 2005 Gruppe International

### MTV Europe Music Awards
* 2005 Bester Rock-Künstler und Bestes Album (American Idiot)

### MTV Video Music Awards
* 2005 Best Group Video, Best Rock Video, Best Direction in a Video, Best Editing in a Video und Best Cinematography in a Video (alle für Boulevard of Broken Dreams) sowie Viewer’s Choice (American Idiot)

### Bravo Otto
* 1995 Band Rock in Bronze
* 2005 Band Rock in Silber

### Brit Awards

* 2006 International Album (American Idiot)

## Im Netz

* Offizielle Webseitn ''(englisch)''
* Offizielle Webseitn ''(deutsch)''
Konrad Adenauer

Da **Konrad Adenauer** (* 5. Jenna 1876 in Köln; † 19. Aprü 1967 in Rhöndorf, om Stodtei vo Bad Honnef, eigentli *Conrad Hermann Joseph Adenauer*) war vo 1949 bis 1963 easchta Bundeskanzla vo da Bundesrepublik Deitschland und vo 1951 bis 1955 aa glei no Außnminista.

Adenauer war in da Kaisazeit und in da Weimara Republik Mitglied vom Zentrum. Er war seit 1917 Obabuagamoasta vo Köln und is 1918 Mitglied vom Preißischn Herrenhaus auf Lemszeit worn. Ois langjähriga Vorsitzenda vom Preißischn Staatsrat war er zeascht Anhänger vo am rheinländischn Separatismus und – nem am Wilhelm Marx – da wichtigste demokratische Gegna vom sozialdemokratischn Ministapresidentn vo Preißn, Otto Braun. Nach da Machtibanahme vo da NSDAP hot er si ins Privatlem zruckzong.

Adenauer hot ois easchta Bundeskanzla nach'm Kriag maßgeblich de politische Ausrichtung vo da Bundesrepublik in da Nachkriagszeit prägt. Er hot dabei auf de Westbindung gsetzt, verbundn mit da Eiropäischn Einigung und mit da Eigliedarung ins westliche Verteidigungsbündnis vo da NATO. Geng an starkn Widastand aa innahoib seina Partei hot er des System vo da Sozialn Marktwirtschaft durchgsetzt. Er war a rheinischer Katholik und Antikommunist, aba er war aa a Realpolitika, der de Aufnahme vo diplomatische Beziehunga zua Sowjetunion arrangiad hot und er war aa recht pragmatisch, wenns um oide Nazis ois Funktionsträga fia an Wiedaaufbau vo da Bundesrepublik ganga is.

## Vo eam gschriem (Auswoi)

* Erinnerungen (4 Bände), Deutsche Verlags-Anstalt, Stuttgart 1965–1968
** Band 1: *Erinnerungen 1945–1953*, ISBN 3-421-01140-0, 1965 
** Band 2: *Erinnerungen 1953–1955*, ISBN 3-421-01396-9, 1966 
** Band 3: *Erinnerungen 1955–1959*, ISBN 3-421-01432-9, 1967 postum 
** Band 4: *Erinnerungen 1959–1963. Fragmente*, ISBN 3-421-01473-6, 1968 postum

## Literatua
;Medien
* Historisches Archiv der Stadt Köln (Hrsg.): *Konrad Adenauer, Köln – die zwanziger Jahre*, DVD (33 Min.), Köln 2007

## Im Netz

* 
* Adenauer-Portal (Konrad-Adenauer-Stiftung und von da Stiftung Bundeskanzler-Adenauer-Haus
* Konrad Adenauer (Aktn vo da Reichskanzlei)
Erik Zabel

Da **Erik Zabel** (* 7. Juli 1970 in Berlin) is der noch Profisiege bis zum heitigen Tog erfolgreichste deitsche Profi-Radlrennfahra. In seina Karriere hot der Sprintspezialist üba 200 Moi gwunna. Bei da Tour de France hot er ois oanziga Radlprofi sechs Moi des Greane Trikot gwunna. Er hot im Mai 2007 als oanziga no aktiva deitscha Profi eigstandn, im Joar 1996 mit dem Dopingmittel EPO experimentiert zum ham.

## Im Netz

*Erik Zabel in da aktuelln BDR-Ranglistn
Haderndampfa

Ois **Haderndampfa**, manchmoi a ois **Lumpnkreiza** werdn im Scherz Foitboote bzeichnet.

A Foitboot is a Boot des ma zleng ko, im wesentlichn bstehts aus a flexibln Bootshaut und am zerlegbarn Innengrüst. De Bootshaut werd aus Gummi, PVC oda Hypalon fürs Untaschiff und am Textilstoff (desweng Hadern oda Lumpn) fiars Vadeck gmacht. S' Grist is meistns aus Eschn- oda Birknsperrholz, manchmoi a aus Aluminium. S' gibt a Foitboote aus zsammklappbarn Kunststoffplattn, des han dann aba koana Haderndampfa.
A Schlauchboot ko ma zwar a zsammlegn, des nend ma aba ned Foitboot und a ned Haderndampfa.

Foitboote han vo da Idee hear Kopien vo de Eskimo, de des Fej vo Viecha iaba a Grist aus Walknocha spanna, um Kajaks zum baun. Da Kajak is aa oane vo de typischn Baufoaman vo am Foitboot. Fost grod a so gibts aba aa Seglboot, Kanadier, Ruadaboot und Dingis. Bekannt is voa oim de Firma Klepper z'Rosenheim fias Foitbootbaun. Sea vabroat san Foitboot fia de Freizeit kurz nachm Zwoatn Wejdkriag gwesn, wei mas a ohne an Auto transportian hod kenna, wos jo no koana ghobt hod, zsamglegt ko mas ganz guat im Zug oda im Bus mit auf a Roas nehma. A vui wichtige Expeditionen han mit Foitbootn durchgführt woan.
Harare

**Harare** *(friaha: Salisbury)* is de Hauptstod vu Zimbabwe und gleichzeitig mit fost anathoib Millionen Einwohna d'greßte Stod vu dem Laund. De Stod liegt af üba 1400 Meta Seehechn.

Grindt wuan is Harare 1880, 1923 isses a Stod wuan, ob 1953 woas d'Hauptstod vu Rhodesien und seit 1980 haaßts ebn Harare. Seit 1996 is Harare a Partnerstod von Minga. 2005 is de Stod ind Medien kemma wei da President Robert Mugabe a Gebäudeobbruchkampanje duachzong hot, duach de 700.000 Leit betroffn gwen han oba ea ka humanitäre Hüüfe zuaglossn hot.

Harare is a wichtigs Haundlszentrum fia Tabak, Baumwoi und Zitrusfricht und is da Vakeahshauptknotnpunkt vum Laund. De HIV-Quote is wia übaroi in dea Gegend iasinnig hoch.
Gotik

De **Gotik** is a Stilepoche in da europäischn Kunst vom Middloita. Se is entstondn uma 1140 in da ile-de-France (Gengd um Paris) und hod neadli vo de Oipn bis uma 1500 dauad. Da zuvor herrschende Bau- und Kunststil is ois Romanik bekonnt. Da gotische Stil is nur in da Architektua genau obzugrenzn, währnd des auf de Gebiete vo Plastik und Malerei nid in gleicha Kloaheit möglich is.

De Gotik woa a Epochn, wos umd Vabildlichung vo da christlichn Ideenwoid gonga is. Se hod dabei in grossn Umfang mid Symbolik und Allegorie g'orwat. Herausrogende Kunstschöpfung is de gotische Kathedrale, des Gesomtkunstwerk vom Middloita, de wos Architektua, Plastik und (Glos-)Molarei vaeind. In da Architektua untascheidt ma no imma Früh-, Hoch- und Spätgotik, de in de vaschiednan eiropäischn Landschoftn untaschiedlich schnö iwanommen worn san.

De Bezeichnung "Gotik" (vo italienisch *gotico* - fremdartig, barbarisch; ursprünglich a Schimpfwoat, obgleitet vo da Bezeichnung firn Germanenstamm vo de Goten) is in da Renaissance duach den italienischen Kunsttheoretika Giorgio Vasari geprägt worn, dea damid sei Geringschätzung fird middloitaliche Kunst gengiwa dem "goidenen Zeitoita" vo da Antik ausdruckn woit. A wenn die Bewertung vom Vasari heid nimma geteilt wead, is de Bezeichnung iwanumma wuan.
Künzing

**Künzing** is a Gmoa im Landkroas Deggendorf in Niedabayern. Da iadsige Buagamoasta is da Bernhard Feuerecker.

Künzing liegt in dea Region Donau-Woid, am östlichn End vom Gaibodn. Baggerweihern zum Bodn gibts à in Künzing. Künzing hod oan Fuaßboivaein und an Tennisvaein. Des archäologische Museum Quintana zoagt bedeitende Funde zua Vor- und Friahgschichte vo da Region.

In da Gemeinde Künzing gibts dia folgenden Gemarkungen: Girching, Künzing, Wallerdorf, Langkünzing, Girchingerfeld, Herzogau, Piflitz, Grund, Hub, Thannberg, Dorf, Geinöd, Langburg, Dulling, Inkam, Zeitlarn, Forsthart, Meiering.

## Im Netz
* https://www.kuenzing.de/
* http://www.museum-quintana.de 
*
Nizza

**Nizza** (franz.: **Nice** [], okzit. *Niça/Nissa*) is a Hofnstod in Siidfrankreich, unweit vo da Grenz z Italien zwischn Cannes und Monaco an da Cote d'Azur am Middlmeea gleng. Nizza is de Prefektur *(franz. préfecture - Vawoitungshauptsitz)* vom Département Alpes-Maritimes. Zsamma mit 23 umliegade Gmoana buidt Nizza de Communauté d'agglomération de Nice-Côte d'Azur.

## Gschicht

Um 300 v. Kr. is de Stod vo de Phokäa aus da Gengad um Marseille ois Nikaïa gründet worn. Im Middloita is Nizza a Grafschaft (franz. *comté*) gwen und war imma wieda zwischn Savoyen und Frankreich umstriddn. 1860 is Savoyen und damid aa Nizza zua Frankreich kema (Vadrog vo Turin).

## Bleame Paradn


File:Bataille de fleurs. 2020-02-22 14-43-52.jpg
File:Bataille de fleurs. 2020-02-22 14-47-17.jpg
File:Bataille de fleurs. 2020-02-22 14-50-16.jpg
File:Bataille de fleurs. 2020-02-22 14-53-48.jpg
File:Bataille de fleurs. 2020-02-22 14-56-44.jpg
File:Bataille de fleurs. 2020-02-22 15-00-53.jpg
File:Bataille de fleurs. 2020-02-22 15-18-29.jpg
File:Bataille de fleurs. 2020-02-22 15-23-33.jpg
File:Bataille de fleurs. 2020-02-22 15-15-01.jpg


## Im Netz

* Hoamseitn vo da Stodvawoitung (Franzesisch). 
* Infoseitn iba de Côte d’Azur
Amberg

**Amberg** is a greisfreie Stod im Regierungsbeziak Obapfoiz in Ostbayern. De historische Stod Amberg, de zu de am bestn erhoitna middloitalichn Stodanlagen vo Eiropa zejt, liegt in ebba 60 Kilometa estli vo Niamberg an da Vils und is gmoasam mit Weidn in da Obapfoiz Sitz vo oana Fachhochschui.

Amberg is aa Sitz vom Landratsamt fia an Landkroas Amberg-Suizboch.

## Gschicht
Amberg is 1034 ois *Ammenberg* zum easchtn Moi urkundlich erwähnt worn. 1269 iss unter de Herrschaft vo de Wittelsbacha kemma und spada Haptstod vo da *obern Pfoiz*, de mit da *untern Pfoiz* (Haptstod Heidlberg) vo na Nemlinie vo de Wittelsbacha regiert worn is. Im Dreißgjaarigen Kriag is Amberg 1620 an Bayern gfalln. 1972 san im Zug vo da Gebietsreform de Ortschaftn *Ammersricht, Gailoh, Karmensölden* und *Raigering* eihgmoant worn. 1994 kimmts zua Grindung vo da Fachhochschui Amberg-Weidn.

## Politik
### Stodrat

(Stand: Kommunalwoi vom 3. Meaz 2002, vom 2. Meaz 2008 bzw. vom 16. Meaz 2014)

### Obabuagamoasta
* 1892–1907: Joseph Heldmann
* 1907–1913: Georg Schön
* 1913–1933: Eduard Klug, BVP
* 1933: Otto Saugel (kommissarisch)
* 1933–1945: Josef Filbig, NSDAP
* 1945–1946: Christian Endemann, SPD
* 1946: Eduard Klug
* 1946: Christian Endemann, SPD
* 1946–1952: Michael Lotter, CSU
* 1952–1958: Josef Filbig, DG
* 1958–1970: Wolf Steininger, CSU
* 1970–1990: Franz Prechtl, CSU
* 1990-2014: Wolfgang Dandorfer, CSU
* seit 2014: Michael Cerny, CSU

## Historische Gebaide

* Oidstadt mit fast ganz erhoitna mittloitalicha Ringmaua mit heit vier Tore: Nabburga Tor, Ziagltor, Vilstor und Wingershofa Tor und da *„Stadtbruin“*, am finftn Tor üba de Vils. 
* As *Kurfiarstliche Schloß*, heit weads ois Landratsamt gnutzt
* Oide Veste, im Kern gotischer Bau und easchta kurfiarstlicher Hof
* Basilika St. Martin an da Südseitn vom Marktplatz
* Fraunkira, de ehemalige Hofkira vo da kurfiarstlichn Residenz

## Literatua
* Karl-Otto Ambronn, Achim Fuchs, Heinrich Wanderwitz (Hrsg.): *Amberg 1034–1984. Aus tausend Jahren Stadtgeschichte.* Katalog zua Ausstellung aus Anlaß vo da 950-Jahrfeier. Amberg 1984, ISBN 3-924707-00-6
* Hans Bungert, Franz Prechtl (Hrsg.): *Ein Jahrtausend Amberg.* Schriftenreihe der Universität Rengschburg Band 11. Mittelbayerische Druck- und Verlagsgesellschaft, Rengschburg 1985, ISBN 3-921114-60-8
* Johannes Laschinger: *Amberg. Die kurfürstliche Haupt- und Regierungsstadt der oberen Pfalz* (Bayerische Städtebilder), Stuttgart 2000, ISBN 3-09-303880-4
* Felix Mader: *Stadt Amberg*. In: *Die Kunstdenkmäler Bayerns, Band 2: Die Kunstdenkmäler von Oberpfalz und Regensburg, Heft XVI.* Reprint vo da Ausgabe Minga 1909. Oldenbourg, Minga 1981, ISBN 3-486-50446-0
* Johann Baptist Schenkl: *Neue Chronik der Stadt Amberg*. Nachdruck vo da Ausgabe 1817. Carl Mayr, Amberg 1972
* Michael Schwaiger: *Chronica oder kurtze beschreibung der Churfürstlichen Stad Amberg in der Obern Pfalz in Beiern gelegen.* Nachdruck vo da Ausgabe Wittenberg 1564. Carl Mayr, Amberg 1969

## Im Netz
* 
* www.ganz-amberg.de Linksammlung zua Stod Amberg
Anscharing

**Anscharing** (amtli: **Kirchanschöring**) is a Gmoa im oberboarischn Landkroas Traunstoa. De Gmoa liegt im Rupertiwinke und grenzt ans Ostufa vom Waginga See, oba da Ort sejba is a boa Kilometa weg davo.

## Woppn

Sei Gmoawoppn hod Anscharing seit 1975. Es zoagt in blau a sibane Schoinwoog iba ana sibane Rosn. De Simbole erinnan mit da Rosn ans Gschlecht von de Ritter vo Lampoding, de Schoinwoog an an Kirchapatron von Anscharing, an hl. Michael.

## Gschicht

Anscharing hod friara zum Fürstbistum Soizburg ghead. Im Joar 788 is Anscharing s'easchte moi in ana Urkundn erwähnt woan. Da Erzbischof Arno vo Soizburg hod oiß, wos eam ghead hod afgschrim und do hod aa des Dorf "Anschering" dazuazejd. Der Nam kimmt wohrscheinli von Ansheri oder Anskar, wos widarum zoagt, das der Ort noch am Mo gnennt is, der wo so ghoaßn hod und do scheinbor mid seine Leid gwohnt hod. Aus dem Nam is dann noch und noch Anschering worn und wia im 14. Jahrhundert a Kircha baud worn is, hamses schliaßli Kirchanschöring gnennt. 1685 is de easchte Schui erwähnt worn. Bis zum Joar 1810 hod Anschöring zu Soizburg ghert, nachad eascht zu Bayern. Dotmois ham umara 800 Leid in 175 Haisa in Anschöring gwohnt. Ab 1805 wars nachad kurz estareichisch und seit 1810 gherts zu Bayern. Seit 1818 ist da Ort a sejbstständige Gmoa.

Ba da boarischn Gebietsreform 1972 is de Gmoa Lampoding(hochdeitsch: Lampoding) zu Anscharing dazuakemma und Anscharing is vom oidn Landkreis Laffa an Landkroas Traustoa zuagordnet worn.

2005 hod Anscharing im Bundesentscheid *Unser Dorf soi schener wern, unser Dorf hot Zukunft* de Goidmedaille gwuna.

## Ortstoale

Roudanscharing, Loggaboch, Boohmiih, Hipfeham, Broadwies, Lengersöd, Vogloach, Schwoag,  Hof, Eschlboch,  Reit bei Eschlboch, Loua, Pirach, Peen, Benasäd, Heanäd, Nejdeifeen, Guggalberg,  Rearmoos, Lampading, Groowid, Hoan, Voikschdorf, Hausn, Zebhausn, Ribing, Doi, Dirnberg, Reschberg, Sauberg, Kirastoa, Koudoach, Roud, Reit bei Reiggersdoaf, Schoarom bei Wies, Wies, Bernreit, Greina, Reiggersdorf,Zeifa, Fromhoizn, Ejham, Muizham, Gissüwe, Rädl, Watzing, Loarading.

## Wirtschoft

De international bekanntn Firmen Lukas Meindl GmbH & Co. KG (Schua, Trachtnmode und Ledagwand) und de Royalbeach Spiel- und Sportartikel Vertriebs GmbH (Fitness- und Outdoorartikel sowia Aufbloszeig) ham in Anschöring eanan Stammsitz. Danem san Tourismus, Gewerbebetriebe und Landwirtschaft weidare Standbeine. Assadem is durch de Firma Reiter Engineering, Anscharing de Lamborghini Hochburg in gonz Deitschland, wei de Reiter Buam wöltweit die oanzigen san, de erfoigreich Lamborghini Rennwogn baun.

## Kuitua und Sengswiadigkeitn

* spätgotische katholische Kira St. Ägidius in Kirastoa mit am 27 m houa Zwiebeturm, a Expositur vo da Pfarrei Betting
* gotische (aus der easchtn Hejfte vom 15. Joahundat) katholische Kira St. Michael in Anschöring
* Bauernhofmuseum z'Hof
Hittschláug

**Hittschláug** (iwerregiónoi: *Hittschlog*, Hóchdeitsch ómtlich: *Hüttschlag*) is a Gmóah an Soizburger Lónd an Póngau in Ésterreich mid ebber 900 Eihwóner (2020). Da Órscht unterhoitt seid 1989 a Stáudpartnerscháuft mid Borken (Hessen) in Deitschland aussen.

## Geógrafie
Dia Gmóah ligg an Króssáultoi inner, an Póngau im Bundeslónd Soizburg asó ebbs 60&nbsp;km siadlich vah da Lóndeshauptstáud Soizburg.

Orschtstóaé sand:
* **Hittschláug** *(Hüttschlag)
* *'Karteis** ''(Karteis)''
* **See*' *(Hüttschlag-See)*

Dia Náuchbargmóaner vah Hittschláug sand [[Großarl|Krossául]], [[Kleinarl|Klóahául]], [[Bad Gastein|Goschteih]] und [[Flochau]]. Netter just Króssául is iwer'an Stráussenweeg zan daglónga.

=== Nachbargemeinden ===


== Gschicht ==
Umara 930 n. Kr. is as Gebiat vam Króssáultoi as erscht Moi in'ner Urkunden dawént wáun. Sei'm Jáu [[1000]] is as Erschzbistum Soizburg da Grundherr und spáuder a da Lóndherr gwejn. [[1672]] is as Toi a sejbsténdiger Lóndgrichtsbezirk wáun. Seid [[1805]] und endgietig seid [[1816]] kérscht da Órscht za [[Österreich|Ésterreich]]. Sei'm Jáu [[1991]] liagg a Tóaé vam Gmóahgebiat an [[Nationalpark Hohe Tauern|Nazionoibark Hóche Tauern]].

==Seechnswirdigkeiten ==
* Pfáukirch Seiger Sepp *(St. Josef)''
* Toimuseum und Gáusthóf Toiwirscht mid Naziónoibark Info-Zéntrum
* machtige Fejsnwónd géengiwer vam Órscht

## an Netz

* Webseiten vah da Gmóand